**Vážení seniori!**

**Ako sa nestaŤ obeťami podvodníkov a zlodejov!**

1. **Niekto vám zavolá na pevnú linku alebo mobil,  predstaví sa ako váš príbuzný (napr. syn, vnuk, dcéra, brat) a žiada o finančnú pomoc. Neskôr vám opäť zavolá, že pre peniaze nemôže prísť a poprosí vás, aby ste peniaze odovzdali jeho sekretárke, kamarátovi či inej osobe.**

* Čo najskôr si overte, či naozaj volal váš príbuzný. Obratom mu zavolajte.
* Nikdy nedávajte peniaze osobe, ktorú nepoznáte, aj keď vám tvrdí, že ju za vami posiela váš príbuzný.

1. **Niekto vás osloví na ulici s tým, aby ste mu ukázali cestu do nemocnice. Následne vás úpenlivo prosí, aby ste mu požičali peniaze na zaplatenie operácie pre jeho známeho alebo príbuzného, ktorý mal ťažkú nehodu a leží v nemocnici vo vážnom stave a ako zálohu vám ponúkne peniaze v inej mene.**

* Nepristupujte na takúto požiadavku. Vyhýbajte sa komunikácii s neznámymi osobami.
* Nesúhlaste s výberom peňazí pre cudzie osoby zo svojich osobných účtov alebo bankomatu.

1. **Niekto vám zazvoní pri vašich dverách a tvrdí, že vám prišiel odovzdať výhru alebo vám niekto telefonicky oznámi, že ste sa stali výhercom.**

* Nevpúšťajte neznáme osoby do svojich príbytkov. Neprejavte záujem o vyplatenie výhry.
* Cez telefón nikdy neposkytujte svoje osobné údaje alebo údaje o rodinných pomeroch.
* Majte na pamäti, že žiadna spoločnosť nevypláca peňažné výhry v hotovosti prostredníctvom svojich zamestnancov alebo prostredníctvom telefonátov, či iných osôb.

1. **Niekto vám zazvoní pri dverách a predstaví sa ako pracovník plynární, elektrární, vodární, či iných spoločností a tvrdí, že prišiel odpísať stav plynomeru, vodomeru, elektromeru alebo vám prišiel vyplatiť preplatok či inkasovať nedoplatok za tieto služby alebo Vám ponúka zvýšenie dôchodku, sociálnu pomoc, či poskytnutie inej služby.**

* Overte si, či ide o skutočných zamestnancov týchto inštitúcií. Zavolajte do ich spoločnosti alebo na obecný úrad alebo sa poraďte so svojimi príbuznými.
* Vždy majte na viditeľnom mieste dôležité kontakty (napr. polícia, hasiči, mestská polícia, susedia, príbuzní, tiesňové volanie, bezplatná tiesňová senior linka 0800 172 500).
* Neostávajte s cudzími osobami osamote, pokiaľ môžete, požiadajte svojho suseda alebo príbuzného, aby bol prítomný pri vstupe neznámych osôb do vášho príbytku.
* Nevyberajte peniaze pred neznámymi osobami. Nenechávajte cudzie osoby vo vašich príbytkoch osamote.

1. **Niekto vám zazvoní pri vašich dverách a ponúka vám na predaj rôzny tovar za výhodné zľavy (napr. hrnce, nože, deky, stavebné náradie, zdravotnícke pomôcky).**

* Nevpúšťajte neznáme osoby do svojich príbytkov. Nekupujte tovar, ktorý nepotrebujete.
* Pred kúpou tovaru sa vždy poraďte sa so svojimi príbuznými alebo známymi.
* Majte na pamäti, že tovar, ktorý vám ponúkajú neznáme osoby priamo vo vašich príbytkoch za výrazné zľavy alebo s darčekmi zadarmo, môže byť nekvalitný, nefunkčný alebo predražený.

**SENIORI POZOR!**

***,***

**ak sa Vám stane niektorá z popísaných udalostí, buďte veľmi obozretní a nevpúšťajte neznáme osoby do svojich príbytkov, nevyberate pred nimi peniaze, ale snažte si zapamätať čo najviac informácií k popisu podozrivých osôb, k motorovému vozidlu na ktorom sa pohybovali, najmä evidenčné číslo, typ a farbu, ako aj iné informácie, ktoré pomôžu polícii pri pátraní po podvodníkoch a zlodejoch, ktorí sa VáS Snažili oklamať alebo okradnúť.**

**V prípade pochybností, ihneď KONTAKTUJE POLÍCIU na číslE 158 .**

****

**RADY PRE SENIOROV**